钦定古今图书集成/明伦汇编/官常典/第521卷 > 贾塔剌浑
## 钦定古今图书集成/明伦汇编/官常典/第521卷 > 贾塔剌浑

按《元史》本传：“塔剌浑，冀州人。太祖用兵中原，募能用
炮者，籍为兵，授塔刺浑四路总押，佩金符以将之。及
攻益都，下之，加龙虎卫上将军，行元帅左监军，便宜
行事。师还，驻谦谦州，即古乌孙国也。岁己丑，将所部
及契丹、女直、唐兀、汉兵攻斡脱刺儿城。塔剌浑督诸
军，穴城先入，破之，即军中拜元帅，改银青光禄大夫。”
从睿宗入散关，略关外四州，经兴元，渡汉江，略唐、邓、
申、裕诸州，鼓行而东，河南平。升金紫光禄大夫、总领
都元帅。从大帅太赤攻徐、邳，平之。十六年，卒。子抄儿
赤袭。